Poštovani/a,

srdačno Vas pozivamo na online forum *Podrška oporavku i otpornosti turizma u Bosni i Hercegovini*, koji će biti upriličen povodom pokretanja novog USAID-ovog Projekta za razvoj održivog turizma u Bosni i Hercegovini (Turizam) u ponedjeljak i utorak, 25. i 26. januara, 2021. godine.

U sklopu raznovrsnog programa foruma, predstavnici vodećih međunarodnih organizacija poput United Nations World Tourism Organization (UNWTO), World Bank, Global Tourism Resilience Council, Travel Weekly sa sjedištem u Londonu, te MMGY sa sjedištem u SAD-a, vodeće kompanije za brendiranje i marketing destinacija, predstavit će viziju budućnosti turističke industrije u Bosni i Hercegovini.

TripAdvisor, najveća svjetska online platforma za putovanja, predstavit će istraživanje provedeno za ovaj događaj, dok će Tourism Economics, podružnica Oxford Economics-a, predstaviti trendove putovanja i globalne prognoze sa specijaliziranim uvidima za Bosnu i Hercegovinu. Lokalni partneri kao što su Turistička zajednica Kantona Sarajevo (Visit Sarajevo) i Turistička organizacija Republike Srpske (TORS) podijelit će planove provedbe oporavka turizma od pandemije COVID-19.

U sklopu foruma će biti predstavljen i program rada projekta USAID Turizam te način na koji turizam, ugostiteljstvo i ruralni proizvođači, kompanije, zaposlenici, investitori i finansijeri mogu sarađivati s ovim projektom. Pored razvoja turističkog sektora, ciljevi projekta USAID Turizam uključuju promociju očuvanja prirode, podršku malim poljoprivrednim proizvođačima, obrtima za proizvodnju rukotvorina te certificiranje prepoznatljivih ili tradicionalnih kulinarskih i poljoprivrednih proizvoda u ruralnim područjima.

USAID Turizam će uživo prenositi događaj putem interneta, a besplatnom linku za registraciju webinara možete pristupiti ovdje: <https://bit.ly/3nIe9Ra> ili putem Facebook stranice USAID Turizam: <https://www.facebook.com/turizambih.ba>. Na stranici za registraciju možete pronaći i detaljnu agendu foruma.

Radujemo se Vašem sudjelovanju i Vašem partnerstvu u novoj eri rasta turizma u Bosni i Hercegovini!

S poštovanjem,

USAID Turizam